Aker brygge
Store norske leksikon,Kunst og estetikk,Arkitektur og landskap,Arkitekturhistorie,Modernisme i arkitekturhistorien,Norsk modernisme
Aker brygge er et område i Oslo sentrum, beliggende på vestsiden av Pipervika. Bygd ut for å utnytte området etter nedleggelsen av Akers Mekaniske Verksted.
Størstedelen av området ble bygd ut 1984–1990 i regi av Aker Eiendom A/S. Fire arkitektkontorer utformet området: Bergersen, Granholt og Ottar Arkitektkontor A/S, Telje-Torp-Aasen Arkitektkontor A/S, Niels Torp A/S og Arkitektkontoret Kari Nissen Brodtkorb AS. Løsningen bygget på idealer fra den tradisjonelle europeiske byen, med en kontinuerlig bygningsmasse som skaper gater og plasser, og rommer forskjellige funksjoner som boliger, kontorer, kulturinstitusjoner, restauranter og forretninger. I tillegg til nybygg inngår flere ombygde, tidligere industribygg i området. Området ble ferdig utbygd 1996–1998 av Storebrand ASA. Arkitekter var Arcasa Arkitekter A.S, Lysaker Mølle og Arkitektbyrån AB. Les mer i Store norske leksikon Oslo